Cal sinyalar que a menería ye una d'as actividatz mas antigas d'a humanidat, ya que se sabe que dende tiempos d'a prehistoria l'hombre ha feito servir quantos minerals ta a fabricación d'ainas y armas. Con o paso d'os sieglos se convirtió en una important industria, que ha creyau una serie de tecnicas, estudeos y analisis fisico-quimicos con l'obchectivo d'amillorar a exploración y espleitación d'os chacimientos. Por a suya parti, as companyías u interpresas meneras son as encargadas de desembolicar-la como industria, pendendo a suya competencia d'a producción de mineral quitau y d'a calidat y cantidat d'o mesmo. Ta entender-la millor, l'actividat se divide en gran, meyana y chicota menería, manimenos, en bells países existe una quarta categoría, l'artesanal.